पप्पु गुरुङ्, १९ फागुन, दोधारा चाँदनी । स्थानिय निर्वाचनको घोषण संगै दोधारा चाँदनीका राजनितिककर्मीमा चहल पहल बढेर गएको छ् । राजनितिक दलहरु गाउँ, बस्ती तथा टोलमा संगठन बिस्तारमा लाग्न थालेका छन् । २०५४ सालमा भएको स्थानीय चुनाव पछि झण्डै २० वर्ष पछि स्थानीय चुनाव हुने सम्भावना बढे संगै दोधारा चाँदनीका आम नागरिक र राजनीतिक दलका कार्यकर्तामा आशाको संचार फैलिएको छ । सरकारले वैशाख ३१ गते स्थानीय तहको चुनाव गर्ने घोषणा गरे संगै दोधारा चाँदनीमा चुनावी माहोल बढेर गएको छ् । निर्वाचन आयोगले नामावली संकलनको काम बन्द गरेको छ भने सम्भावित मतदान केन्द्रको तयारीमा निर्वाचन कार्यालय जुटेको छ । लामो अन्योल चिर्दै चुनावको मिति घोषणा भए संगै गाउँ वस्तीका चौतारा र चिया पसलमा चुनावको छलफल हुन थालेको छ । बिगतमा गाँउ बिकास समितिमा स्थानिय निर्वाचन गरेका दोधारा चाँदनीबासीले यस पटक नगरपालिका स्तरिय स्थानिय निर्वाचनमा गर्न पाउने भएका छन् । लामो समय स्थानीय तहमा राजनीति गरेका दलका लाखौं स्थानीय युवा नेताले चुनावी प्रतिष्पर्धाको मौका पाउने भएकाले चुनावी चहलपहल बढेको नेकपा एमाले दोधारा चाँदनी नगर कमिटिका अध्यक्ष किशोर कुमार लिम्बुले बताए । निर्वाचन हुने वातावरण भएपछि जनता समेत मत दिन आतुर रहेको पाइएको छ । सबै तिर उत्साह बढेको कारण चुनावी माहोल तातेको नगर अध्यक्ष लिम्बुले बताए । “दोधारा चाँदनीको सम्पुर्ण वडामा हामीले वडा कमिटि तथा टोल कमिटि गठन गर्ने कार्य अन्तिम चरणमा छौं” नेकपा एमालेका नगर अध्यक्ष लिम्बुले भने । दोधारा चाँदनी क्षेत्रमा केही राजनितिक दलहरुले निर्णय गर्दै चुनावी माहोलमा होमिएका छन् भने केही राजनितिक दलहरुका ब्यक्तीहरु टिकट पाउन भेटघाट गर्ने कार्य निरन्तरता अगाडी बढाउदै आएका छन् । नर्वाचनको मिति घोषण भए लगत्तै स्थानीय तहमा राजनितिक दलहरु मतदातालाई आफ्नो पक्षमा पार्नका लागि राजनितिक दलहरुले चुनावी अभियाननै सुरु गरेको नेकपा माओबादी (केन्द्र) का भरत भट्टले बताएका छन् । “हामी पनि दोधारा चाँदनीको वडा तथा टोलमा गएर कमिटि गठन तथा प्रचार प्रसारमा लागेका छौ” नेकपा माओबादी (केन्द्र) का भरत भट्टले भने । यस्तै दोधारा चाँदनीमा नेपाली काग्रेंसले स्थानिय निर्वाचनलाई मध्यनजर गर्दै चनावी अभियानमा होमिएको जनाएको छन् । एक साता भित्र पार्टीले निर्णय गरेर स्थानिय निर्वाचनमा जाने तयारी भईरहेको नेपाली काग्रेंस नगर अध्यक्ष डम्मर चन्दले जानकारी दिएका छन् । “हामीहरु दोधारा चाँदनीको वडा, टोल मा संगठन बिस्तार तथा स्थानिय निर्वाचनमा आम जनताको सहभागिताबारे जानकारी गराउदै हिडेका छौ” नेपाली काग्रेंस नगर अध्यक्ष डम्मर चन्दले भने । विगत लामो समय देखि हुन नसकेको स्थानीय तहको निर्वाचन हुने खबरले आम दोधारा चाँदनीका जनतामा छुट्टै किसिमको खुशियाली छाएको देख्न सकिन्छ् ।